KSML: Nainen, 32, sitoi kaksi koiraa vetokoukkuun Keuruulla ja lähti ajamaan – havahtui tilanteeseen 8 kilometrin jälkeen S-marketin pihassa

Syyttäjä vaati naiselle sakkorangaistusta eläinsuojelurikoksesta tai eläinsuojelurikkomuksesta.

32-vuotias kainuulaisnainen kiinnitti Keuruulla kaksi lemmikkikoiraansa auton vetokoukkuun tavaroiden lastaamisen ajaksi syksyllä 2017, kertoo Keskisuomalainen. Kun nainen lähti ajamaan kohti Jyväskylää, hän unohti, että huskykoirat olivat kiinni vetokoukussa.

Hän havahtui tilanteeseen kahdeksan kilometrin jälkeen Keuruun S-marketin pihassa. Toinen koirista oli menehtynyt raahauduttuaan auton mukana. Toinen huskyista pääsi matkan aikana irti vetokoukusta ja selvisi hengissä, mutta sai jalkoihinsa vakavia hankausvammoja.

Syyttäjä vaati naiselle sakkorangaistusta eläinsuojelurikoksesta tai vaihtoehtoisesti eläinsuojelurikkomuksesta. Nainen myönsi tapahtumat, mutta kiisti syyllistyneensä rikokseen. Käräjäoikeus katsoi naisen syyllistyneen eläinsuojelurikkomukseen, mutta jätettiin tuomitsematta rangaistukseen, sillä hän oli menettänyt koiransa.